ঢাকা দক্ষিণের ৫০ স্থানে ফ্রি ওয়াইফাই
সর্বশেষ আপডেট : ৩ মিনিট ২৫ সেকেন্ড আগে রবিবার, ২৬ মার্চ, ২০১৭, খ্রীষ্টাব্দ | ১২ চৈত্র ১৪২৩ বঙ্গাব্দ |	Download Our Toolbar
ডেইলি সিলেট ডট কম :: প্রকাশিত হয়েছে : মে ১৩, ২০১৬ | ১:৪৫ পূর্বাহ্ন সংবাদটি ৪২৩ বার পঠিত
০	তথ্য প্রযুক্তি ডেস্ক: ঢাকা দক্ষিণ সিটি কর্পোরেশনের (ডিএসসিসি) ৫০টি গুরুত্বপূর্ণ স্থানে ফ্রি ওয়াইফাই জোনের ঘোষণা দিয়েছেন ডিএসসিসি মেয়র সাঈদ খোকন। এসব এলাকায় নগরবাসী কোনো প্রকার পাসওয়ার্ড ছাড়া ওয়াইফাই সুবিধা ভোগ করতে পারবেন।
আগামী ছয় মাসের মধ্যে এ সুবিধা পাওয়া শুরু করবেন নগরবাসী। পর্যায়ক্রমে ডিএসসিসির প্রত্যেকটি ওয়ার্ডে বিনামূল্যে ওয়াইফাই সুবিধা চালু করা হবে। এ কাজে সহযোগিতা করবে বাংলাদেশ টেলিকমিউনিকেশন্স কোম্পানি লিমিটেড (বিটিসিএল)।
বৃহস্পতিবার রাজধানীর লালবাগ কেল্লা এলাকায় ফ্রি ওয়াইফাই সেবা উদ্বোধনের সময় মেয়র এ ঘোষণা দেন।
এ সময় ডিএসসিসির প্রধান নির্বাহী কর্মকর্তা খান মোহা বিলাল, বিটিসিএল-এর ব্যবস্থাপনা পরিচালক ফকরুদ্দিন আহমদ, ওয়ার্ড কাউন্সিলর দেলোয়ার হোসেন, হুমায়ুন কবির, হাসিবুর রহমান মানিক, মোশাররফ হোসেন প্রমুখ উপস্থিত ছিলেন।
পরে মেয়র নয়াবাজারে অবস্থিত ঢাকা মহানগর জেনারেল হাসপাতাল প্রাঙ্গণে এক পরিচ্ছন্নতা অভিযানে অংশ নেন।
যেসব স্থানে ওয়াইফাই চালু হবে:
ধানমন্ডির বঙ্গবন্ধু জাদুঘর, বঙ্গবন্ধু এভিনিউ, রাসেল স্কয়ার, কেন্দ্রীয় শহীদ মিনার, অপরাজেয় বাংলা, আহসান মঞ্জিল, লালবাগ কেল্লা, কার্জন হল, কমলাপুর রেলওয়ে স্টেশন, বাহাদুরশাহ পার্ক, ওসমানী উদ্যান, রমনা পার্ক, বলধা গার্ডেন, কেন্দ্রীয় শিশুপার্ক, ধানমন্ডি লেক, মহানগর নাট্যমঞ্চ, সায়েন্স অ্যানেক্স ভবন, নগর ভবন, ডিএসসিসি জোন-২, জোন-৩, জোন-৫, সায়েদাবাদ বাস টার্মিনাল, ফুলবাড়িয়া বাস টার্মিনাল, সদরঘাট লঞ্চ টার্মিনাল, ঢাকা মহানগর জেনারেল হাসপাতাল, ঢাকা মহানগর শিশু হাসপাতাল, নাজিরাবাজার মাতৃসদন, নিউমার্কেট, মেয়র মোহাম্মদ হানিফ কমিউনিটি সেন্টার, সেগুনবাগিচা কমিউনিটি সেন্টার, ধানমন্ডি ভহৃতের গলি কমিউনিটি সেন্টার, বাসাবো কমিউনিটি সেন্টার, কাজী বশির মিলনায়তন, পল্টন কমিউনিটি সেন্টার, নবাবগঞ্জ সাত শহীদ কমিউনিটি সেন্টার, হাজী গোলাম মোর্শেদ কমিউনিটি সেন্টার, হাজী খলিল সরদার কমিউনিটি সেন্টার, আজিমপুর মিনি কমিউনিটি সেন্টার, হাজী জুম্মন কমিউনিটি সেন্টার, ফজলুল করিম কমিউনিটি সেন্টার, নর্থব্রুক হল লাইব্রেরি, বীর মুক্তিযোদ্ধা সাদেক হোসেন খোকা কমিউনিটি সেন্টার, মাজেদ সরদার কমিউনিটি সেন্টার, সূত্রাপুর কমিউনিটি সেন্টার, ধলপুর কমিউনিটি সেন্টার, ফকিরচাঁদ কমিউনিটি সেন্টার, শরাফতগঞ্জ কমিউনিটি সেন্টার, যাত্রাবাড়ী কমিউনিটি সেন্টার এবং জহির রায়হান সাংস্কৃতিক কেন্দ্র।
মোবাইল ফোন চার্জ দেওয়া নিয়ে ৬টি ভুল ধারণা